**Likumprojekta "Grozījumi Uzņēmumu ienākuma nodokļa likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Uzņēmumu ienākuma nodokļu likumā" (turpmāk – Likumprojekts) tiek virzīts izskatīšanai vienlaicīgi ar likumprojektu "Latvijas Bankas likums".  Likumprojekta mērķis ir nodrošināt, ka Finanšu un kapitāla tirgus komisijas (turpmāk – FKTK) pievienošanas rezultātā Latvijas Bankai, FKTK tiek izslēgta no to Uzņēmumu ienākuma nodokļa likumā (turpmāk – Likums) minēto nodokļu maksātāju subjekta uzskaitījuma, kuri atbrīvoti no uzņēmuma ienākuma nodokļa maksas.  Paredzēts, ka likums "Grozījumi Uzņēmumu ienākuma nodokļa likumā" stāsies spēkā vienlaicīgi ar Latvijas Bankas likumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par Latvijas Banku" pārejas noteikumu 3. punkts nosaka, ka Ministru kabinets līdz 2020. gada 31. oktobrim iesniedz Saeimai likumprojektu, kurā nosaka Latvijas Bankas darbību un pārvaldes struktūru, paredzot FKTK pievienošanu Latvijas Bankai. Ievērojot likumdevēja noteikto uzdevumu, izstrādāts likumprojekts "Latvijas Bankas likums", kurš paredz, ka turpmāk Latvijas Banka veiks FKTK noteiktos uzdevumus.  Ņemot vērā minēto, ir nepieciešami atbilstoši grozījumi finanšu tirgus un tā dalībnieku darbības reglamentējošajos likumos, kur noteikta FKTK kompetence. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā ir noteikts, ka FKTK nemaksā uzņēmumu ienākuma nodokli, kā arī paredzēts, ka FKTK nosaka kredītiestāžu un krājaizdevu sabiedrību debitoru uzkrājumu veidošanas vai to norakstījumu kārtību. Atbilstoši likumprojektam "Latvijas Bankas likums" Likumā nepieciešams izslēgt tās normas, kas attiecās uz FKTK darbības aspektiem.  Likums nosaka, ka kredītiestāžu un krājaizdevu sabiedrību izveidotie debitoru uzkrājumi vai to norakstījumi tieši zaudējumos netiek iekļauti ar uzņēmuma ienākuma nodokli apliekamajā bāzē, ja šādi uzkrājumi vai norakstījumi veikti saskaņā ar Starptautisko Finanšu sagatavošanas standartu prasībām vai Finanšu un kapitāla tirgus komisijas normatīvajos noteikumos paredzēto uzkrājumu veidošanas kārtību.  Ņemot vērā, ka kredītiestāžu un krājaizdevu sabiedrību debitoru uzkrājumi vai to norakstījumi zaudējumos ir jāveic saskaņā ar Finanšu un kapitāla tirgus komisijas 09.07.2019. normatīvajiem noteikumiem Nr. 120 "Kredītriska pārvaldīšanas normatīvie noteikumi" kredītiestāžu gadījumā un 27.10.2020. normatīvajiem noteikumiem Nr. 199 "Krājaizdevu sabiedrību aktīvu un ārpusbilances saistību novērtēšanas normatīvie noteikumi" krājaizdevu sabiedrību gadījumā, un uz šo uzkrājumu veidošanu vai norakstīšanu zaudējumos nav piemērojama kāda cita kārtība, līdz ar to Likumā nav nepieciešams veidot arī speciālu atsauci uz kārtību, kādā jāveido debitoru uzkrājumi vai to norakstījumi zaudējumos, lai tie netiktu iekļauti ar ienākuma nodokli apliekamajā bāzē.  Minētais deleģējums, izdot kredītiestādēm un krājaizdevu sabiedrībām saistošus noteikumus, izriet no Kredītiestāžu likuma 55. panta un Krājaizdevu sabiedrību likuma 20. panta 13. daļas un šo deleģējumu pēc FKTK pievienošanas Latvijas Bankai attiecīgi pārņems Latvijas Banka.  Likumprojekts regulē šādus jautājumus:  [1] Likumprojekta 1. pants saistīts ar FKTK pievienošanu Latvijas Bankai un paredz izslēgt Likuma 2. panta otrās daļas 9. punktu, tādējādi izslēdzot likvidēto FKTK no to Likumā minēto subjektu uzskaitījuma, kuri nemaksā uzņēmuma ienākuma nodokli;  [2] Likumprojekta 2. pants ir saistīts ar FKTK pievienošanu Latvijas Bankai un tas paredz izslēgt no Likuma 9. panta otrās daļas 1. punkta atsauci uz FKTK, kā arī vienlaikus tiek izslēgta norāde, kādā kārtībā kredītiestādēm un krājaizdevu sabiedrībām jāveido debitoru uzkrājumi vai jāveic to norakstīšana zaudējumos, lai tie netiktu iekļauti ar uzņēmuma nodokli apliekamajā bāzē, jo minētā kārtība tiek noteikta citos noteikumos, kuri izdoti uz attiecīgās nozares likumā noteiktā deleģējuma pamata. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Latvijas Banka, FKTK |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kredītiestādes un krājaizdevu sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās, jo likumprojekts pēc būtības nemaina līdzšinējo kārtību, kādā ar uzņēmumu ienākumu nodokli var netikt aplikti kredītiestādes un krājaizdevu sabiedrības veidotie debitoru uzkrājumi vai to norakstījumi tiešos zaudējumos. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināmas |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts virzāms vienlaicīgi ar:  1) likumprojektu "Latvijas Bankas likums";  2) likumprojektu "Grozījumi likumā "Par Latvijas Banku"";  3) likumprojektu "Grozījumi Finanšu un kapitāla tirgus komisijas likumā";  4) likumprojektu "Grozījumi Apdrošināšanas un pārapdrošināšanas izplatīšanas likumā";  5) likumprojektu "Grozījumi Apdrošināšanas un pārapdrošināšanas likumā";  6) likumprojektu "Grozījumi Finanšu instrumentu tirgus likumā";  7) likumprojektu "Grozījumi Ieguldījumu pārvaldes sabiedrību likumā";  8) likumprojektu "Grozījumi Ieguldītāju aizsardzības likumā";  9) likumprojektu "Grozījumi Valsts un pašvaldību institūciju amatpersonu un darbinieku atlīdzības likumā";  10) likumprojektu "Grozījumi Krājaizdevu sabiedrību likumā";  11) likumprojektu "Grozījumi Kredītiestāžu likumā";  12) likumprojektu "Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā";  13) likumprojektu "Grozījumi Kredītu reģistra likumā";  14) likumprojektu "Grozījumi Starptautisko un Latvijas Republikas nacionālo sankciju likumā";  15) likumprojektu "Grozījumi likumā "Par norēķinu galīgumu maksājumu un finanšu instrumentu norēķinu sistēmās"";  16) likumprojektu "Grozījumi Maksājumu pakalpojumu un elektroniskās naudas likumā";  17) likumprojektu "Grozījumi Noguldījumu garantiju likumā";  18) likumprojektu "Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā";  19) likumprojektu "Grozījumi Privāto pensiju fondu likumā";  20) likumprojektu "Grozījumi Diplomātiskā un konsulārā dienesta likumā";  21) likumprojektu "Grozījumi Alternatīvo ieguldījumu fondu un to pārvaldnieku likumā";  22) likumprojektu "Grozījumi Valsts fondēto pensiju likumā";  23) likumprojektu "Grozījums Ieroču aprites likumā";  24) likumprojektu "Grozījums Latvijas Republikas Zemessardzes likumā";  25) likumprojektu "Grozījums Stratēģiskas nozīmes preču aprites likumā";  26) likumprojektu "Grozījums Ieroču aprites likumā".  Saistībā ar FKTK pievienošanu Latvijas Bankai ir izstrādāts attiecīgs likumprojekts "Latvijas Bankas likums", kurš cita starpā paredz, ka turpmāk Latvijas Banka veiks FKTK noteiktos uzdevumus. Ņemot vērā minēto, ir nepieciešami atbilstoši grozījumi gan finanšu tirgus un tā dalībnieku darbību reglamentējošajos likumos, kur noteikta FKTK kompetence un regulēti tās darbības aspekti (4.-22. punktā uzskaitītie likumprojekti), gan arī tajos likumos, kuros nostiprināta Latvijas Bankas struktūra tās pārvalžu līmenī (23.-26. punktā uzskaitītie likumprojekti) kā arī, lai nodrošinātu FKTK veiksmīgu pievienošanu Latvijas Bankai, paredzēti pārejas noteikumi attiecībā uz FKTK pievienošanu Latvijas Bankai (2. un 3. punktā uzskaitītie likumprojekti).  Likumprojekts un pārējie šajā punktā iekļautie likumprojekti vienkopus ir apkopoti un norādīti kā tie ar likumprojektu "Latvijas Bankas likums" saistītie normatīvie akti, kuros nepieciešams veikt attiecīgās izmaiņas. |
| 2. | Atbildīgā institūcija | Finanšu ministrija, Latvijas Banka, FKTK |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| |  |  |  | | --- | --- | --- | | 1. | Saistības pret Eiropas Savienību | Nav | | 2. | Citas starptautiskās saistības | Nav | | 3. | Cita informācija | Saskaņā ar Līguma par Eiropas Savienības darbību 127. panta 4. punktu, 282. panta 5. punktu un tā 4. protokolu "Par Eiropas Centrālo banku sistēmas un Eiropas Centrālās bankas Statūtiem" 4. pantu par likumprojektu "Latvijas Bankas likums" ir nepieciešams saņemt Eiropas Centrālās Bankas atzinumu. Ņemot vērā, ka Likumprojekts ir saistīts ar likumprojektu "Latvijas Bankas likums", arī par to ir nepieciešams saņemt Eiropas Centrālās bankas atzinumu. | | | |
|  | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ir saistīts ar likumprojektu "Latvijas Bankas likums", pirms kura izstrādes uzsākšanas, Finanšu ministrija, Latvijas Banka un FKTK plānoja izvērtēt FKTK pievienošanu Latvijas Bankai saskaņā ar Saeimas Budžeta un finanšu (nodokļu) komisijas 2019. gada 11. septembra sēdes protokola Nr. 76[[1]](#footnote-2) 1. punktā noteikto, ka līdz 2020. gada 30. jūnijam Finanšu ministrija sadarbībā ar Latvijas Banku un FKTK iesniegs izvērtējumu par paredzēto FKTK pievienošanu Latvijas Bankai, un kuru pēc tam iesniegt Ministru kabinetā, kas savukārt to iesniegtu Saeimas Budžeta un finanšu (nodokļu) komisijai.  Pirms likumprojekta "Latvijas Bankas likums" un ar to saistīto likumprojektu iesniegšanas Ministru kabinetā tika plānots tos prezentēt FKTK konsultatīvajā finanšu un kapitāla tirgus padomē, kurā pārstāvētas visas FKTK uzraudzīto finanšu tirgus dalībnieku asociācijas, tādējādi iesaistot tās sabiedriskā apspriešanā. |
| 2. | Sabiedrības līdzdalība projekta izstrādē | Finanšu ministrija sadarbībā ar Latvijas Banku un FKTK 2020. gada maijā izstrādāja "Izvērtējumu par Finanšu un kapitāla tirgus komisijas pievienošanu Latvijas Bankai" (turpmāk – Izvērtējums).  Ministru kabinets 2020. gada 26. maijā izskatīja un konceptuāli atbalstīja Izvērtējumu (Ministru kabineta 2020. gada 26. maija sēdes protokols Nr. 36 27. §), un nosūtīja to atbildīgajai Saeimas komisijai.  Saeimas Budžeta un finanšu (nodokļu) komisija 2020. gada 2. jūnijā uzklausīja atbildīgo institūciju pārstāvjus par Izvērtējumu un nolēma pieņemt zināšanai, ka tās dotais uzdevums ir izpildīts un turpinās darbs pie likumprojekta izstrādes (Saeimas Budžeta un finanšu (nodokļu) komisijas 2020. gada 2. jūnija sēdes protokols Nr. 165 1. punkts).  Pirms likumprojekta "Latvijas Bankas likums" un ar to saistīto likumprojektu (t.sk. Likumprojekta) iesniegšanas Ministru kabinetā tie 2020. gada 11. novembrī tika prezentēti FKTK konsultatīvajā finanšu un kapitāla tirgus padomē, kurā pārstāvētas visas FKTK uzraudzīto finanšu tirgus dalībnieku asociācijas, tādējādi iesaistot tās likumprojektu apspriešanā. |
| 3. | Sabiedrības līdzdalības rezultāti | Likumprojektu pēc prezentācijas un tikšanās ar FKTK konsultatīvo finanšu un kapitāla tirgus padomi nebija nepieciešams precizēt, ņemot vērā sabiedrības līdzdalības rezultātus. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Banka |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tieši neattiecas uz pārvaldes funkcijām un institucionālo struktūru, kā arī jaunu institūciju izveidi, esošu institūciju likvidāciju vai reorganizāciju, to ietekmi uz institūcijas cilvēkresursiem.  Taču jāņem vērā to, ka likumprojekts ir saistīts ar likumprojektu "Latvijas Bankas likums", kurš paredz FKTK pievienošanu Latvijas Bankai atbilstoši Valsts pārvaldes iekārtas likuma 15. panta ceturtās daļas 1. punktam. Ar likumprojektu "Latvijas Bankas likums" jaunu institūciju izveide nav paredzēta. FKTK un Latvijas Bankas pievienošanas procesa rezultātā darbinieku skaita samazinājums var sasniegt līdz 30 pilna laika ekvivalentiem. |
| 3. | Cita informācija | Nav |

Finanšu ministrs J. Reirs

M. Solovjakovs, 67022345

martins.solovjakovs@bank.lv

v\_sk. = 1554

1. Saeimas Budžeta un finanšu (nodokļu) komisijas 2019. gada 11. septembra sēdes protokols Nr. 76 (Pieejams:<http://titania.saeima.lv/livs/saeimasnotikumi.nsf/0/9C20CA1B3F315AFBC225846D00248CFD?OpenDocument&prevCat=13|Bud%C5%BEeta%20un%20finan%C5%A1u%20(nodok%C4%BCu)%20komisija> ). [↑](#footnote-ref-2)